Από τις πιο οικονομικές λύσεις, αυτή η συσκευή παρόλο που έχει μέγεθος οθόνης 6 ίντσες καταφέρνει να στέκεται πολύ καλά στο χέρι και να χειρίζεται πολύ εύκολα. Διαθέτει ξεκλείδωμα με αισθητήρα δακτυλικού αποτυπώματος στο πίσω μέρος και φωτογραφική με δύο φακούς στο πίσω μέρος και μία κάμερα μπροστά για selfie και βιντεοκλήσεις. Έρχεται με Android Oreo 8.0 και HTC Sense το οποίο όμως δεν έχει καμία σχέση με αυτό που είχατε συνηθίσει ή γνωρίσει με προηγούμενα μοντέλα τις εταιρείας. Βασικότατη έλλειψη κατ' εμέ το phone dialer δεν διαθέτει την πληροφορία στις κλήσεις (εισερχόμενες, αναπάντητες) που είχε το αντίστοιχο Sense 6 και 7. Επίσης, δεν μπορείς να κάνεις κλήση επαφής στο dialer με βάση το όνομα καταχώρησης εφόσον είναι καταχωρημένο με ελληνικούς χαρακτήρες. Η ανάλυση της οθόνης είναι χαμηλή σε σχέση με τον ανταγωνισμό σε τέτοιες τιμές, ωστόσο σε γενικές γραμμές είναι μία πολύ καλή συσκευή για τα χρήματά της. Επίσης απουσιάζει και η τεχνολογία NFC, πράγμα που σημαίνει ότι δε θα μπορείτε να κάνετε χρήση εφαρμογών ανέπαφης συναλλαγής. Προτείνω μία λεπτή διάφανη θήκη γιατί οι δακτυλιές στο πίσω μέρος είναι ενοχλητικές ως προς την εμφάνιση.